तीसरी पंजाब स्टेट गतका चैंपियनशिप 22, 23 और 24 जनवरी को
लुधियाना | पंजाबगतका एसोसिएशन की तरफ से तीसरी पंजाब राज्य गतका चैंपियनशिप 22, 23 और 24 जनवरी, 2016 को माछीवाड़ा साहिब में आयोजित की जाएगी। उपरोक्त जानकारी पंजाब गतका एसोसिएशन के अध्यक्ष बलजिंद्र सिंह तूर और जिला गतका एसोसिएशन लुधियाना के अध्यक्ष गुरदीप सिंह गोशा ने प्रेस को जारी बयान के माध्यम से दी। उन्होंने बताया कि जिला लुधियाना गतका टीम का चुनाव 30 दिसंबर को खालसा पब्लिक सीनियर सेकेंडरी स्कूल नूरपुर रोड माछीवाड़ा में चुनाव ट्रायल के दौरान होगा। इसमें अंडर-14, अंडर-17, अंडर-19, अंडर-22, अंडर-25 उम्र वर्ग के खिलाड़ियों का चयन प्रात: 11 बजे से शुरू होगा। गतका मुकाबलों में भाग लेने के लिए खिलाड़ियों को उम्र का प्रमाण पत्र और दो पासपोर्ट साइज फोटो साथ लाना आवश्यक होगा।
गुरदीप सिंह गोशा
awa_Deva hin_Deva awa_Deva